ประจำเดือนมาครั้งแรกเมื่อ2เดือนที่แล้วมาประมาณ4-5วันทั้ง2เดือนเลยแล้วมาเป๊ะเพราะใช้แอปแต่ตอนนี้มันเลื่ินมา7วันแล้วมีการผิดปกติอย่างไรมั๊ยคะ
สวัสดีค่ะ หากอยู่ในช่วงวัยรุ่น และเพิ่งเริ่มมีประจำเดือนเป็นครั้งแรกเมื่อ 2 เดือนก่อน แล้วในเดือนนี้ เลื่อนมา 7 วันแล้ว หากยังไม่เคยมีเพศสัมพันธ์ ก็ย่อมไม่ได้เกิดจากการตั้งครรภ์ แต่เกิดจากการที่รังไข่ยังทำงานได้ไม่สมบูรณ์ ซึ่งเป็นเรื่องธรรมดาในช่วงวัยรุ่นที่เพิ่งเริ่มมีประจำเดือนค่ะ ไม่ได้ถือว่าผิดปกติอะไร แนะนำควรรอประจำเดือนต่อไปก่อน ประจำเดือนก็จะมาในที่สุดค่ะนอกจากนี้แล้ว การมีปัจจัยต่างๆ เหล่านี้ ก็อาจมีผลทำให้ประจำเดือนมาช้าได้ด้วย เช่น การมีความเครียด เรียนหนัก ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น